איתי נוי

איתי נוי (נולד ב-1972) הוא אמן ומעצב שעונים ישראלי, המעצב ומייצר שעונים בסטודיו עצמאי ומציג את יצירותיו בתערוכות בישראל ומחוצה לה. נוי הוא חבר בסגל ההוראה של בצלאל.

ביוגרפיה 
נולד בישראל ב-1972, בוגר המחלקה לצורפות בבצלאל בשנת 2000. המשיך ללימודי תואר שני (M.Des) ב-Design Academy Eindhoven, בהולנד, שם למד בין השנים 2002–2004. מאז 2005 מרצה נוי במחלקה לצורפות ואופנה בבצלאל. עבודותיו הוצגו במוזיאונים ברחבי העולם ושעוניו נרכשים לאוספים חשובים, ביניהם אלה של מוזיאון ישראל, מוזיאון תל אביב, אוסף צ’רלס ברונפמן בניו יורק ודרוך דיזיין באמסטרדם. הוא זכה בתשעה פרסים, ביניהם פרס אנדי לאמנויות, פרס העיצוב מטעם משרד התרבות והספורט ומלגת קרן התרבות אמריקה י־שראל.

כיום, הוא אמן ומעצב שעונים ישראלי עכשווי, המייצר שעונים במהדורות מוגבלות בסטודיו עצמאי ביפו העתיקה. שעוניו מתאפיינים בעיצוב חדשני אשר מעלה היבטים פילוסופיים של מושג הזמן. נוי מעניק ליחידות זמן פרשנות ייחודית: הוא דורש התבוננות מעמיקה לגילוי השעה, וכך יוצר מערכת יחסים אינטימית בין המתבונן לבין השעון, שהיא מעבר לפונקציונלית. השילוב של מלאכת מחשבת וביצוע מעולה הופכים את היצירות של נוי ממכשירים למדידת זמן לחפצי אמנות מעוררי מחשבה ודמיון.

פרסים 
 1999 - פרס שני בתחרות לעיצוב גביע תחרות האירוויזיון בירושלים
 2000 - פרס לוקמן עבור עיצוב יישומי
 2000 - פרס ראשון בייצוג המחלקה לצורפות, בצלאל, בביאנלה הבינלאומית לעיצוב סנט-אטיין, צרפת
 2007 - פרס אנדי לאומנויות
 2011 - פרס העיצוב, משרד התרבות והספורט.

גלריה

תערוכות

תערוכות יחיד
 2007 - פרס אנדי, תערוכת יחיד במוזיאון ארץ ישראל
 2011 - גלריה RAW בסינגפור
 2016 - מוזיאון לאמנות האסלאם, ירושלים

תערוכות קבוצתיות

קישורים חיצוניים 

 
 תערוכה של איתי נוי במוזיאון העיצוב בחולון
 
 
 DAVID BELCHER, Watchmaking in the Blood, The new york times, 2016
 Barry Davis, SHAPING TIME, Jerusalem Post 2016
 שעון של איתי נוי ברשימת 10 שעוני היוקרה הטובים של 2015, פורטפוליו, 2015
 שני הררי, שעת שיא: תערוכת שעונים מהפנטת על האמנות השימושית, Timeout 2016
 מור גורדון, בכיוון השעון: איתי נוי מרכיב ביפו שעונים נדירים, כלכליסט, 2016
 
 Rob Nudds, Itay Noy Part Time Watch, Ablog to watch, 2015
 ITAY NOY - CHRONO GEARS, Youtube Video

הערות שוליים

צורפים ישראלים
אמנים ישראלים
בוגרי בצלאל, אקדמיה לאמנות ועיצוב  
סגל בצלאל
ערכים שנערכו במסגרת GLAM בצלאל
זוכי פרס אנדי
ישראלים שנולדו ב-1972